stanford-oval/wikipedia huggingface dataset:
שריף אטקינס
קריירה

בשנים 2001–2006 שיחק בתפקיד מרכזי בסדרת הטלוויזיה "ER", כשגילם את דמותו של ד"ר מייקל גלאנט.
בשנת 2004 שיחק בתפקיד מרכזי בסדרת הדרמה "הוואי (סדרת טלוויזיה)" (אנ'), שבוטלה לאחר עונה אחת בלבד.
בשנים 2009–2014 שיחק בתפקיד ראשי בסדרת הטלוויזיה המצליחה "צווארון לבן" בתפקידו של סוכן ה-FBI קלינטון ג'ונס, והשתתף בכל 81 הפרקים בסדרה.
בשנת 2018 גילם את דמותו של כריס בסרט "הבית הפתוח" של נטפליקס.
הוא שיחק כאורח במספר סדרות טלוויזיה, כגון "מהדורה מוקדמת", "ה-4400", "מספ7ים", "מחשבות פליליות", "CSI: מיאמי", "האישה הטובה", "האוס", "לוציפר", "אריות הים", "הרופא הטוב" ועוד.
ב-2022 החל לשחק בסדרה NCIS: הוואי בתפקיד משנה בתור קפטן נורמן 'בום בום' גייטס, מומחה לחומרי נפץ.
הערות שוליים

↑  "Theta Lineage".
| --- | --- |
בקרת זהויות :  LCCN: no2009071423  VIAF: 88488626   WorldCat (עם VIAF): 88488626
תותח חוף

סוללת תותחי חוף בוונצואלה
סוללת תותחי חוף ליד הלסינקי
תותח חוף גרמני בקוטר 406 מ"מ על גדות תעלת למאנש, 1942
תותח חוף מצרי בראס נצראני, שנועד לאכיפת חסימת מצרי טיראן, 1957
תותח חוף הוא תותח (לרוב רב עוצמה) הקבוע בעמדה מבוצרת על חוף ופונה אל הים במטרה להגן על מתקני חוף, נמלים ומעברי מים אסטרטגיים כגון תעלות ומיצרים מפני איומים מן הים כגון אוניות אויב. כן יכול תותח חוף לאכוף הסגר ימי על ידי מניעת גישת ספינות לנתיבים ימיים.
בניגוד לתותחים נגררים ומתנייעים מסוגים שונים ותותחים ימיים תותח החוף מקובע למקומו באופן יציב ובשל כך חלות עליו פחות מגבלות בנוגע לגדלו וליכולת הכיוון והדיוק שלו.
היסטוריה

בשנת 1381 נרשם שימוש בתותחי חוף על מנת להגן על העיר ליסבון מפני הצי של קסטיליה. בעידן התגליות הייתה אחת המשימות הראשונות של מגלה ארצות הצבת תותחי חוף על מנת להגן על הנקודה שזה עתה נכבשה מפני ציים יריבים ושודדי ים. כמו כן הוקמו מבצרי-חוף בעלי תותחים הפונים אל הים כדי להתמודד עם איומי ספינות-תותחים. דוגמה למבצרים כאלה היא רשת מגדלי מרטלו שהוקמה בבריטניה בתקופת מלחמות נפוליון. באותה תקופה הותקנו בנמלים רבים סוללות תותחי חוף, מנמלי איי הים התיכון ועד נמלי סין. פעמים רבות נעשה שימוש צבאי באיים קטנים במקומות אסטרטגיים, עליהם נבנו מבצרים שצוידו בתותחים והגנו על פתחי נמלים ומפרצים.
מבצרי החוף אוישו ותופעלו על ידי כוחות צבא ייעודיים שביצעו תצפית, דאגו לתקינות הכלים הארטילריים וקיימו כוננויות ואימונים. בחלק מהמדינות השתייכו כוחות אלה לצי (בסקנדינביה וגרמניה למשל) ובחלקן לצבא היבשה.
התפתחות הדיוק והטווח של תותחי החוף הייתה בד בבד עם התפתחותם של התותחים הימיים, שכן מתכנני תותח החוף שאפו תמיד להרחיק את האוניות אל מחוץ לטווח הירי שלהן, ולהפך. המירוץ הואץ במיוחד מול אוניות המערכה מסוג פרה-דרדנוט ואה"מ דרדנוט, כך גדלו תותחי החוף והיו ערב מלחמת העולם הראשונה לכלי הארטילרי הגדול ביותר.
מן המאה ה-18 עד אמצע המאה ה-20, הוגדר טווח המים הטריטוריאליים של האימפריה הבריטית, ארצות הברית, צרפת ומדינות רבות נוספות כמרחק 3 מייל ימי (5.556 ק"מ) מן החוף, כיוון שהיה זה מרחק הפגיעה של תותח חוף, ומכאן גודל הים הנתבע היה המרחק עליו יכולה הייתה מדינה ימית להגן.
במלחמת רוסיה–יפן השתמשו היפנים בתותחי-חוף בקוטר 280 מ"מ, אותם עקרו מתושבתם הקבועה והשתמשו בהם לירי תלול מסלול מול הביצורים של פורט ארתור. היה זה פתח למספר ניסיונות (שבוצעו על ידי גרמניה באמצעות מפעלי קרופ) להשתמש בטכנולוגיה שיועדה לתותחי-חוף במטרה להפוך אותם לתותחי רכבת אותם ניתן להוביל לשדה הקרב כדי להפעילם מול ביצורים.
במלחמת העולם השנייה הוקמו סוללות תותחי חוף משני צידי תעלת למאנש לצורך ירי אל מעבר לתעלה כצעד הגנתי מכיוון בריטניה והתקפי מכיוון כוחות הכיבוש של גרמניה הנאצית בבלגיה וצרפת. כמו כן שולבו סוללות תותחי חוף בקו "החומה האטלנטית" שהקימו הגרמנים לאורך חופי מערב אירופה ב-1942. גם רבים מחופי איי האוקיינוס השקט הוקפו בסוללות תותחים הן על ידי הצבא היפני הקיסרי והן על ידי צבא ארצות הברית והן נותרו בשטח עד ימינו.
לאחר מלחמת העולם השנייה, עם התפתחות טכנולוגיות של הפצצה מן האוויר, צוללות וטילי חוף-ים נזנח הצורך בפתרון הארטילרי.
בתרבות

במרכז עלילת הספר והסרט "תותחי נברון" מאת אליסטר מקלין נמצאת תקיפת קומנדו של כוח בעלות הברית במהלך מלחמת העולם השנייה על שני תותחי חוף ענקיים הממוקמים במערה חצובה באי הדמיוני נברון שבים האגאי. העלילה בדוייה אך מכילה מספר מרכיבים מציאותיים ובכללם הקרב על האי לרוס ב-1943‏.
הערות שוליים

↑  האי "נברון"
| --- | --- |
בקרת זהויות :  NLI: 987007295089805171  GND: 4315476-1  LCCN: sh85008255
שריף (חברה)

| --- | --- |

 נתונים כלליים
 תקופת הפעילות:  23 ביוני 1993 – הווה (31 שנים) 
 חברות בנות:  Interdnestrcom  אצטדיון שריף  Tirotex  KVINT  שריף טירספול 
 מיקום המטה:  טירספול 
 ענפי תעשייה:  תעשיית המזון, תעשייה קלה 
 מוצרים עיקריים:  ביגוד 
 עובדים:  13,157 (נכון ל־2012) 
  
 sheriff.md
 
שריף (Шериф) היא החברה השנייה בגודלה בחבל טרנסניסטריה, משרדיה ממוקמים בעיר טירספול. שריף, שהוקמה בתחילת שנות התשעים על ידי ויקטור גושאן ואיליה קזמאלי, לשעבר חברי השירותים המיוחדים, גדלה והפכה לחברה שכוללת כמעט את כל סוגי העסקים הפרטיים הרווחיים במדינה הבלתי מוכרת ואף השתלבה באופן משמעותי בפוליטיקה ובספורט המקומי.
החברה

בבעלות שריף רשת תחנות דלק, רשת סופרמרקטים, ערוץ טלוויזיה, הוצאה לאור, חברת בנייה, מסחר ברכבי מרצדס בנץ , משרד פרסום, מפעל משקאות חריפים, שני מפעלי לחם , רשת טלפונים ניידים, מועדון הכדורגל שריף טירספול ואצטדיון שריף החדש שנבנה בעלות מוערכת של 200 מיליון דולר וכולל מלון חמישה כוכבים שנמצא עדיין בבנייה.
התנהלות פוליטית

מדיניות ממשלת טרנסניסטריה בודדה את האזור משאר מולדובה, ומאפשרת לשריף לזייף בו מונופול. זה הוביל לתקופה של שיתוף פעולה בין ממשלת איגור סמירנוב לשריף. החברה תמכה במדיניות הממשלה ובתמורה, שירות המכס בראשות בנו של נשיא החברה, ולדימיר העניק לשריף הפחתה במיסים ובמסי יבוא. כמו כן, נאמר כי הוא שותף עיקרי בהנהגת החברה.
אולם ככל שהזמן התקדם, מעמדה הבלתי מוגדר של טרנסניסטריה האט את צמיחתה של שריף. כאשר הוקמה מפלגה חדשה, "התחדשות", בשנת 2000 במטרה להיות עצמאית ממולדובה, שריף תמכה בהם. התחדשות ידועה גם בזכות תמיכתה באינטרסים של עסקים גדולים. קזמאלי, מייסד שריף ומנהלת משאבי אנוש בחברה, אילונה טיוריאבה, נבחרו שניהם לפרלמנט כחברים ב"התחדשות". כמה מקורות בתקשורת טענו שאולג סמירנוב, בנו הצעיר של הנשיא איגור סמירנוב, הוא בין חברי ההנהגה הבכירה בחברת שריף, אם כי הטענות הללו מעולם לא הוכחו. יתר על כן, לאחר 2006 הנהגת שריף התנגדה בגלוי לפוליטיקה של סמירנוב. לאחר הבחירות לנשיאות בשנת 2011 נעלמו הטענות על מעורבות החמולה של סמירנוב בשריף מהעיתונים בטרנסניסטריה.
שריף ניצלה את כוחה הכלכלי כדי להניע את הבחירות, בזכות הבעלות על רשת הטלפונים הניידים/הקווים במדינה ועל TSV, תחנת טלוויזיה מקומית. בבחירות לפרלמנט 2005, התחדשות השיגה רוב מוחלט בפרלמנט והחזיקה ב־23 מתוך 43 מנדטים. ניצחון זה ההיא להדחת יו"ר הפרלמנט הוותיק גריגורי מראקוצ'ה, והחליף אותו במנהיג מפלגת
מחשש לאובדן כוחה, האשימה ממשלת סמירנוב את שבצ'וק שריף בתכנון הפיכה. נטען כי שריף מתכננת לאחד מחדש את טרנסניסטריה עם מולדובה, בתמורה לתנאים עסקיים רווחיים לחברה שם. שריף הכחישה בתוקף את ההאשמות הללו, וטענה כי עודנה תומכת בעצמאות ממולדובה. בעקבות התקפות מרובות בין שתי המפלגות, סמירנוב קיבל את תמיכת ממשלת רוסיה. מאז נעלם שבצ'וק כמעט כליל מהתקשורת ולא נרשם כמועמד בבחירות לנשיאות בדצמבר 2006. עם זאת, בשנת 2011 שבצ'וק ניצח הן את איגור סמירנוב והן את המנהיג החדש של התחדשות אנטולי קמינסקי בבחירות לראשות הרפובליקה. ב־29 בדצמבר 2012 יבגני שבצ'וק חתם על צו שיבטל את כל ההעדפות שנתנו לשריף בעבר על ידי איגור סמירנוב ובכך סיים את תקופת מעמדה המיוחס של החברה בכלכלת טרנסניסטריה.
בשנת 2021 הואשמה שריף כי תרמה להונאת בחירות במהלך הבחירות לפרלמנט במולדובה בשנת 2021 בכך שנתנה 25 דולרים למצביעים טרנסניסטרים אם ילכו להצביע. שיטות דומות בוצעו על ידי חברת טירוטקס.
הערות שוליים

↑  "BHHRG". www.bhhrg.org. אורכב מ-המקור ב-27 בספטמבר 2007. {{cite web}}:  (עזרה)
↑  Sports in Pridnestrovi: Going for Gold
1 2 3  Solovyev, V. & Zygar M. (19 September 2006).
↑  McCracken, Patti (12 February 2006).
↑  Jahn, George (18 January 2004).
↑  "Moldova's Future Uncertain."
1 2  "BHHRG". www.bhhrg.org. אורכב מ-המקור ב-27 בספטמבר 2007. {{cite web}}:  (עזרה)
↑  Protsyk, Oleh.
↑  "Renewal, Pridnestrovie's reformist opposition party." pridnestrovie.net.
↑  "Официальный сайт Верховного Совета Приднестровской Молдавской Республики". www.vspmr.org.
↑  "Moldova's Future Uncertain."
↑  "Renewal, Pridnestrovie's reformist opposition party." pridnestrovie.net.
↑  Botan, Igor (17 January 2006).
↑  "An aided economy. The characteristics of the Transnistrian economic model". OSW Centre for Eastern Studies. 16 במאי 2013. {{cite web}}:  (עזרה)
↑  "Нас ждут «голые» полки магазинов? Профсоюзные Вести, 16 February 2013".
↑  Cojan, Liviu (11 ביולי 2021). "TASS: Trupele ruse din Transnistria sunt pregătite să intervină la alegerile pentru parlamentul Moldovei". Digi24 (ברומנית). {{cite news}}:  (עזרה)
| --- | --- |
בקרת זהויות :  GND: 1254670645 
סופרמרקט שריף (בבנייה) בעיר טיגינה
תחנת דלק של שריף ליד טירספול
תחנת העמל

תחנת העמל היא אחת מהתחנות של הקו האדום כחלק מהמערכת להסעת המונים במטרופולין תל אביב. מיקומה ברחוב הרב יצחק ניסנבוים בבת ים, סמוך להיכל המשפט בת ים.
מיקום

תחנת העמל שוכנת בדרום העיר בת ים, ממערב לשכונת קריית באבוב והיא התחנה שלפני התחנה האחרונה של הקו האדום, תחנת הקוממיות.
ראו גם

תחבורה בבת ים
תחנת העמל בבת ים, יולי 2021.
תהילים ח'

תהילים ח'  הוא המזמור השמיני בספר תהילים, הפותח במילים: לַמְנַצֵּחַ עַל הַגִּתִּית מִזְמוֹר לְדָוִד. זהו מזמור שבח לאלוהים על נפלאות הבריאה, יחד עם התבוננות על מקומו של האדם בתוך הבריאה.
מבנה המזמור ותוכנו

פסוקים ב'-ג': פתיחה - גדולת ה' מתגלית בכל העולם ודין הרשעים להאבד.
פסוקים ד'-ט': אפסות האדם למול השמים והארץ ושאר מעשי ידי ה', והשתוממות על כך שה' נתן לאדם את השלטון בעולם.
פסוק י': סיום המעוצב ברוח הפתיחה.
לתחושת משורר המזמור, תהילת ה' עולה מכל מרכיב בבריאה, הן מהשמיים ומהארץ והן ממלמוליהם של תינוקות. אולם ההתבוננות הקיומית של האדם במצבו מביאה אותו לראיית דבר והיפוכו - מחד גיסא, הוא חש פעוט וחסר ערך ביחס לפלאי הבריאה כולם ובייחוד למול צבא השמיים, ומאידך גיסא האדם מושל בבעלי החיים השונים ואף בחלקים מן הים.
מבנה המזמור ותוכנו > כותרת

משמעות המילה גיתית איננה ברורה בהקשר זה. לפי חלק מהדעות מדובר על כלי נגינה שנקרא גיתית, לפי דעות אחרות מדובר על שיר שהיו שרים בעת דריכת הענבים בגת, ויש הסבורים כי מדובר במזמור ששורר על ידי בני עובד אדום הגתי.
מבנה המזמור ותוכנו > החלק הראשון (פס' ב'-ג')

נחשבים לפסוקים קשים בקרב פרשני וחוקרי המקרא וניתנו להם מספר הסברים.
הצירוף ”אֲשֶׁר תְּנָה הוֹדְךָ עַל הַשָּׁמָיִם” ובעיקר המילה "תנה" עשויים להיות מובנים בשני אופנים שונים. האחד, צורה מקוצרת של המילה "אתנה", השני, שם פועל "תנה", כמו "רדה".
לגבי פסוק ג' ”מִפִּי עוֹלְלִים וְיֹנְקִים יִסַּדְתָּ עֹז...” מציעים הפרשנים והחוקרים שלל אפשרויות. ראב"ע מציע שתי אפשרויות - מדובר על פעולת היניקה, המבטאת את השגחת ה' בפרטים הקטנים בעולם, או שמדובר בפעולת הדיבור האנושי שמאפשרת לשבח את האל. וייס מציע שמלמול התינוקות הוא מעין ביטוי אמוני מלא החסין לכל דבר כפירה.
מבנה המזמור ותוכנו > המסר המרכזי

בין הפרשנים והחוקרים ניטשת מחלוקת לגבי המסר המרכזי שאותו ביקש המשורר להעביר במזמור. יש מי שמוצא איזון ושוויון בשני הנושאים המרכזיים בו: גדולת ה' ושלטון האדם, אולם יש מי שרואה בדברי ההלל לאלוהים את הנושא המרכזי שבפרק. גישה פרשנית אחרת מתמקדת בקוטביות במעמדו של האדם בלבד ולא עוסקת בקשר המיוחד שבינו ובין האלהים.
כיוון נוסף, ובו נוקט מלבי"ם, הוא שהמזמור נוצר על רקע התמודדות עם עמדה פילוסופית שכפרה בהשגחה האלוהית על הארץ בכלל ועל האדם בפרט, ודחתה גם את תפיסת הגמול. מלבי"ם סבור שבעל המזמור מתפלמס עם העמדה הפילוסופית הזו, וטוען כלפיה שהאדם הוא נזר הבריאה שממלא תפקיד ושליחות אלוהית, לפיכך נמצא האדם בהשגחת האל שנתן לו מצוות ודן אותו על פי מעשיו.
בניגוד לכך טוען ג'פרי טיגאי כי אין מדובר בפרק פולמוסי וכי יש במזמור תהייה אמיתית של המשורר לגבי הניגוד שבין תפקידו של האל כמושל ומכתיב הקוסמוס אך גם משגיח ודואג לאדם הפרטי.
במחקר

מ"צ סגל ואחרים סבורים כי החלק השני של פסוק ב' ופסוק ג' - ”(ב2) אֲשֶׁר תְּנָה הוֹדְךָ עַל הַשָּׁמָיִם. (ג) מִפִּי עוֹלְלִים וְיֹנְקִים יִסַּדְתָּ עֹז לְמַעַן צוֹרְרֶיךָ לְהַשְׁבִּית אוֹיֵב וּמִתְנַקֵּם.” - הם תוספת מאוחרת לפרק שלא הייתה קיימת בנוסחו המקורי. לטענת סגל, הפסוקים הללו פוגעים ברצף שבין תחילת פס' ב' לבין פסוקים ד' ואילך. לדידו, הנושא המרכזי של הפרק הוא "גבורתו של הבורא, והגדולה והממשלה בתבל שנתן הבורא לאנוש החלש". בניגוד לכך, מאיר וייס סבור כי המזמור הוא אחדותי. הוא מסביר זאת הן באמצעים סגנוניים והן באמצעים תוכניים ספרותיים.
נראה כי מבחינת ביצוע המזמור - פסוקי הפתיחה ופסוק הסיום נאמרים על ידי המקהלה, כמעין פזמון חוזר. יתר הפסוקים נאמרים על ידי המשורר עצמו, בלשון יחיד.
המזמור ביהדות

למנהג הגר"א משמש מזמור זה כשיר של יום לשמחת תורה בחו"ל (יום טוב שני של גלויות).
בקצת קהילות אשכנז, הוא נאמר בסוף תפילת "מעריב בזמנו" (כלומר כשמתפללים ערבית אחרי צאת הכוכבים) בימות החול.
פסוק ג' של המזמור, "מִפִּי עוֹלְלִים וְיֹנְקִים יִסַּדְתָּ עֹז", הפך לביטוי על כוח תפילתם של תינוקות של בית רבן.
במדרש מובאים הפסוקים הראשונים כנימוקם של המלאכים לכך שהתורה אינה מתאימה לבני אדם: ”בשעה שעלה משה למרום אמרו מלאכי השרת לפני הקב"ה רבש"ע מה לילוד אשה בינינו אמר להן לקבל תורה בא אמרו לפניו חמודה גנוזה שגנוזה לך תשע מאות ושבעים וארבעה דורות קודם שנברא העולם אתה מבקש ליתנה לבשר ודם? מה אנוש כי תזכרנו ובן אדם כי תפקדנו? ה' אדונינו מה אדיר שמך בכל הארץ אשר תנה הודך על השמים!”. לאחר מכן השיב להם משה בעידוד ה' מדוע התורה דווקא שייכת לבני אדם והמלאכים קיבלו את דבריו ובירכו אותו.
לקריאה נוספת

י' אברהמס, 'גדלות הבורא האדם והטבע, תהלים ח', מחניים, קט (תשכ"ז), עמ' יא-טז.
הערות שוליים

1 2 3  עמוס חכם, דעת מקרא - תהלים, מוסד הרב קוק, עמ' לב
↑  MARK S. SMITH, Psalm 8:2b-3: New Proposals for Old Problems, THE CATHOLIC BIBLICAL QUARTERLY,1997, pp 637-641
↑  ו' קלנר, ‏מה אנוש? הרהורים על תהלים פרק ח', מולד 065–066, תשי"ד, עמ' 292–295.
↑  י' אברהמס, "גדלות הבורא האדם והטבע, תהלים ח", מחניים קט (תשכ"ז), עמ' יא–טז.
↑  Jefferi H. Tigay, What is man that you have been mindful of him? (on Psalms 8:4-5),
1 2  מאיר וייס, מקראות ככוונתם, עמ' 152-173
↑  מאיר וייס, המקרא כדמותו, עמ' 277-280
↑  מעשה רב, הלכות סוכה סי' רלד.
↑  סדר עבודת ישראל, רעדלהיים תרכ"ח, עמ' 170.
↑  תלמוד בבלי מסכת שבת, פח, ב
תור מזרחי

| תור מזרחי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יונאים
תת־סדרה:: תרופודה
משפחה:: יוניים
סוג:: תור
מין:: תור מזרחי
שם מדעי
 Streptopelia orientalis ‏לאת'אם, 1790
תחום תפוצה


תור מזרחי (שם מדעי: Streptopelia orientalis; מילולית: Streptopelia - "מחרוזת צוואר" או "קולר"; orientalis - מזרחי) הוא מין של עוף מהסוג תור שבמשפחת היוניים.
מידות

אורך גוף - 25–28 סנטימטרים (9.8–11.0 אינץ').
מוטת כנפיים - 55 סנטימטרים (22 אינץ').
משקל ממוצע- 200 גרם (7.1 ounce).
סימני זיהוי

סימן הזיהוי החשוב ביותר שלו הוא דגם של שילוב הנוצות אחת על השנייה באזור השכמה ובאזור הכנף-סוככות. גבולות הנוצות מטושטשים ומרכזן כהה.
פסי כנף בהירים בולטים יותר בקצות הסוככות הגדולות והבינוניות. העור החשוף מסביב לעין מצומצם, ודגם הפסים בצידי הצוואר בולט פחות.
גדול מתור מצוי וכבד ממנו, אך דומה לו מאוד. דומה בצורתו יותר ליונה מאשר לתור - הגוף מלא, החזה כבד. באופן כללי כהה מהתור המצוי, במיוחד בגב ובחזה.
התור הוא עוף נפוץ שאיננו בסכנה בטבע.
בית גידול

בית גידולו של התור כולל מגוון רחב של אזורי מחיה, מחורשות צפונית קרות ועד חורש טרופי. מגובה פני הים ועד לרום של 4,000 מטר בנפאל.
בתרבות

אנשי האיינו מפרשים באופן מסורתי את קריאותיהן של ציפורים מסוימות כאמירות בשפתם שלהם. במקרה של התור המזרחי, הפירוש המקובל (שהוא למעשה חיבור של מספר פירושים) הוא:
| איינו | עברית |
| --- | --- |
Kusuwep toyta  Huci wakkata Katkemat suke Pon tono ipe: התור חורש,  סבתא דולה מים, האשה מבשלת, האדון הקטן אוכל.
↑  ישנם חילוקי דעות לגבי זהותו של אותו ”אדון”. סברה מקובלת אחת היא שמדובר באנשי היאמטו הרודים באנשי האיינו; סברה זו נתמכת בכך שהמלה ל”אדון” המופיעה פה היא מלה שאולה מיפנית. עם זאת, אנשי האיינו מכנים גם חיות מסוימות בתואר זה, למשל isepo tono ”אדון ארנב” או sisoya tono ”אדון צרעה”. מלבד זאת, קימת גם הסברה שמדובר פשוט בילד הצעיר בבית.
השורה הראשונה מתבססת על כך שהתור נוהג לנבור בשדות ברגליו בחיפוש אחר מזון, כך שנדמה כי הוא מעיד על עצמו כי הוא חורש בהם.
הערות שוליים

↑  תור מזרחי באתר הרשימה האדומה של IUCN
↑  ציפורים, פורטל צפרות - אתר הצפרות הישראלי, באתר www.birds.org.il
1 2 3  Oriental Turtle Dove
↑  מגדיר הציפורים של ישראל - תור מזרחי, באתר פורטל צפרות
↑  Nakagawa, Hiroshi; Nakamoto, Mutsuko (2014). Kamuy Yukar wo Kiite Ainu-go wo Manabu カムイユカㇻを聞いてアイヌ語を学ぶ [ללמוד איינו משמיעת איינו יוקאר] (ביפנית). Tokyo: Hakusuisha. pp. 21, 23.
תחנת הקוממיות

תחנת הקוממיות מלמעלה
תחנת הקוממיות היא אחת מהתחנות ונקודת היציאה הדרומית של הקו האדום בדנקל. מיקומה ברחוב הרב יצחק ניסנבוים ורחוב הקוממיות בבת ים, צפונית לאצטדיון העירוני בת ים ובית העלמין חולון.
מיקום

תחנת הקוממיות שוכנת בדרום העיר בת ים וצפונית-מזרחית לשכונת נווה חוף בראשון לציון.
ראו גם

תחבורה בבת ים
תומאס מיטשל (מאמן)

תומאס בראון מיטשל (אנגלית: Thomas Brown Mitchell; סביבות 1843? –  אוגוסט 1921) היה מאמן כדורגל סקוטי.
קריירה

מיטשל נולד בדמפריז ועבר לאנגליה בערך בשנת 1867. הוא התמנה לתפקיד המאמן-מזכיר של בלקברן רוברס ב-1884, והוביל את המועדון לחמש זכיות בגביע ה-FA בין 1884 ל-1891. הוא עזב את בלקבורן ב-1896 והצטרף לוולוויץ' ארסנל ב-1897, לאחר שהנהלת ארסנל החליטה למנות מאמן מקצועי בעקבות ההפסד למילוול בגביע ה-FA. ישנה מחלוקת האם הוא המאמן הראשון או השני בהיסטוריה של ארסנל; באתר האינטרנט הרשמי של ארסנל מוזכר סם הוליס בתור המאמן הראשון, אך לפי מקורות היסטוריים אחרים הוליס היה מאמן הכושר של ארסנל ומיטשל הוא אכן המאמן הראשון - טענה הזוכה לחיזוק על ידי ההיסטוריה הרשמית של ארסנל.
מיטשל נחשב למאמן המקצועי הראשון ללא קשר למידת האחריות שהייתה להוליס. אולם, הוא החזיק במשרתו רק במשך עונה אחת, ולמרות שהמועדון הגיע למקום החמישי בליגה השנייה בסיום עונת 1897/1898, הוא עצמו והשחקנים שהחתים לא נשארו זמן רב בארסנל. מיטשל התפטר מתפקידו ב-10 במרץ 1898, ומאוחר יותר חזר לבלקברן רוברס.
לקריאה נוספת

ברנרד ג'וי, !Forward Arsenal (עמודים 11 - 12), Phoenix House,‏ 1952 (ISBN 0-600613-44-5)
מרטין טיילר ופיל סואר, The Official Illustrated History of Arsenal (עמוד 30), המלין, 2005 (ISBN 0-600613-44-5)
אלן רופר, The Real Arsenal Story: In the Days of Gog (עמוד 120), Wherry,‏ 2004 (ISBN 0-9546259-1-9)
תרגום (אפל)

| --- | --- |

אפליקציית תרגום ב-iOS 14 באייפון 8 פלוס
 מפתח:  אפל
 מחזור חיים:  16 בספטמבר 2020 – הווה (4 שנים)
 מערכת הפעלה:  iOS
 סוג רישיון:  קנייני
 קטגוריה:  תרגום מכונה
 support.apple.com/HT211671
תרגום (באנגלית: Translate) היא אפליקציית תרגום ל-iOS שפותחה על ידי אפל עבור מכשירי ה-iOS שלהם. האפליקציה, שהוצגה ב-22 ביוני 2020, מאפשרת לתרגם משפטים או דיבור בין מספר שפות ושוחררה רשמית ב-16 בספטמבר 2020, יחד עם iOS 14. כל התרגומים מעובדים באמצעות המנוע העצבי של המכשיר, וככאלה ניתן להשתמש בהם גם במצב לא מקוון.
שפות

בתחילת דרכה, אפליקציית תרגום תמכה בתרגום בין השפות אנגלית (בריטית ואמריקאית), ערבית, סינית מנדרינית, צרפתית, גרמנית, ספרדית, איטלקית, יפנית, קוריאנית, פורטוגזית (ברזיל) ורוסית. לאורך זמן נוספה תמיכה בשפות נוספות, בהן אינדונזית, הולנדית, וייטנאמית, טורקית, פולנית, ותאית. בכל השפות ישנה תמיכה בהכתבה וכן הן ניתנות להורדה לשימוש במצב לא מקוון. עם יציאת iOS 17, נוספה תמיכה בשפה האוקראינית.
| שפה | תאריך הוספה |
| --- | --- |
אוקראינית: 2023
איטלקית: 2020
אינדונזית: 2022
אנגלית (בריטית ואמריקאית): 2020
גרמנית: 2020
הולנדית: 2022
וייטנאמית: 2022
טורקית: 2022
יפנית: 2020
סינית (מנדרינית – סין היבשתית ומנדרינית – טאיוואן): 2020
ספרדית: 2020
ערבית: 2020
פולנית: 2022
פורטוגזית (ברזיל): 2020
צרפתית: 2020
קוריאנית: 2020
רוסית: 2020
תאית: 2022
הערות שוליים

↑  כיצד להשתמש ב'תרגום' ב-iPhone, באתר Apple Support
↑  "Apple's new Translate app works offline with 11 languages". 22 ביוני 2020. נבדק ב-2020-07-20. {{cite web}}:  (עזרה)
↑  "Apple translator receives important update for Ukrainians". RBC-Ukraine (באנגלית). נבדק ב-2023-10-02.
תל צפצפות

| --- | --- |
אין תמונה חופשית
 מידע כללי
 תאריך הקמה:  2013 
 נתונים ומידות
 שטח:  71 דונם
 מיקום
 מדינה:  ישראל ישראל
 מיקום:  מועצה אזורית עמק יזרעאל 
 קואורדינטות:  32°38′36″N 35°23′27″E﻿ / ﻿32.64345832193°N 35.390921669472°E﻿ / 32.64345832193; 35.390921669472
  (למפת עמק בית שאן מוגדלת) תל צפצפות(למפת עמק בית שאן רגילה) תל צפצפות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל צפצפות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל צפצפות
 
תל צפצפות הוא גן לאומי, הממוקם בעמק יזרעאל (מזרחית לקיבוץ דברת) במיקום המזוהה עם עין דור המקראית שבו פעלה בעלת האוב מעין דור. זיהוי האתר כעין דור הוצע לראשונה על ידי הארכאולוג נחמיה צורי בשנת 1977. התל נמצא במפה מספר 3 של הוועדה לשבילי ישראל.
האתר הוכרז כגן לאומי בשנת 2013 ושטחו הוא כ-71 דונם.
הערות שוליים

↑  אל עין דור המקראית, באתר מדריך טיולים בגליל | מוריס צמח | מורה דרך, ‏6 ביוני 2018
↑  גן לאומי חורבת צפצפות – iNature, באתר inature.info
|  גנים לאומיים בישראל |
| --- | --- | --- |
| הגולן והגליל | אושא • אכזיב • ארבל • בית הכנסת בכפר נחום • בית שערים • ברעם • הר תבור • חורשת טל • חורבת מנים • חמת טבריה • חצור • כוכב הירדן • כורזים • כורסי • כפר נחום • מבצר יחיעם • מבצר נמרוד • מונפור • נחל צלמון • סוסיתא • ציפורי • קרני חיטין • ראש הנקרה • שדה עמודים • שמרון • תל חי • תל יודפת • תל צפצפות • תל קדש |  |
| השרון והשומרון | אביחיל • אפולוניה • בית אלפא • בית שאן • גן השלושה • הר גריזים • הר הכרמל • חוף גדור • חוף השרון • מבצר קאקון • מעיין חרוד • נחל אלכסנדר • נחל מהר"ל • נחל נדר • סידנא עלי • פארק השרון • צור נתן • קיסריה • שומרון • תל דור • תל מגידו • תל שקמונה |  |
| יהודה ומישור חוף יהודה | בית גוברין • בית עיטאב • גן המלך • הגן הבוטני הלאומי • הגן הלאומי והאוניברסיטאי ע"ש טבצ'ניק • הר צובה • הרודיון • הרי יהודה • חוף פלמחים • גבעות הכורכר נס ציונה • ירקון • מאוזוליאום מזור • מגדל אפק • מורדות הר הצופים • מערות סמך • מערות חזן • נבי סמואל • נחל רובין • סובב חומות ירושלים • עין חמד • עמק צורים • קומראן • תל גזר • תל חברון • תל לכיש • תל צפית |  |
| הנגב | אנדרטת חטיבת הנגב • אשכול • אשקלון • גן הפסלים • ממשית • מצדה • ניצנה • עבדת • עין עבדת • עתיקות עין גדי • שבטה • תל באר שבע • תל ערד |  |
| --- | --- |
בקרת זהויות :  NLI: 987007407504905171 
ערך זה הוא קצרמרבנושא ישראל. אתם מוזמנים לתרום לוויקיפדיה ו.
תל קילא

| --- | --- |
אין תמונה חופשית
 מיקום
 מדינה:  ישראל
  (למפת הר חברון מוגדלת) תל קילא(למפת הר חברון רגילה) תל קילא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל קילא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל קילא
תל קילא או חורבת קילא היא חורבה עתיקה, השוכנת כ-3 ק"מ מצפון-מערב לבית אולא (כפר ערבי השוכן ליד חברון), שהיא המקום בו סבורים הארכאולוגים שנמצאת העיר הקדומה קעילה, הנזכרת רבות בתנ"ך ואצל חז"ל.
התל נזכר במקורות נוצריים (ובראשם אוסביוס) בשם "עין קעילה", ובו הראו את קבר חבקוק.
התל נמצא בראש שלוחה, שעליו שרידי חרבות. מצד צפון נראית עלייה לשער, ולה כבש וקיר-תומך, חומות קדומות, בכמה מהמדרגות, 'קבוצות קבר', חרסים נמצאו בעיקר בצדדים הדרומיים והמערביים. לצד צפון ומזרח מרובים החרסים מהתקופות המאוחרות, חרסים מהתקופות הברונזה התיכונה, הברונזה המאוחרת, הברזל, הפרסית, הרומית, הביזנטית, הצלבנית והממלוכית.
חורבת קילא הייתה מיושבת בזמן התקופה הכנענית, התקופה הישראלית ומימי שיבת ציון ועד לימי הביניים.
כשניים וחצי קילומטרים מדרום לתל נמצאת "ח'רבת בית נציב", המשמרת לפי הסברה את שם העיר המקראית נציב, הנזכרת בספר יהושע לצד קעילה. כשני קילומטרים מצפון מזרח לתל נמצאת ח'רבת עין דאב.
הערות שוליים

↑  בית אל התנ"כית, דבר, 19 ביולי 1968
↑  ספר יהושע, פרק ט"ו, פסוק מ"ד.
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
תחנת הרכבת התחתית וודפורד

| --- | --- |

  
 מידע על הבנייה
 חנוכת התחנה:  1856
 מיקום
 מיקום:  וודפורד, רדברידג', לונדון, הממלכה המאוחדת הממלכה המאוחדת
 מדינה:  הממלכה המאוחדת הממלכה המאוחדת
 אזור נסיעה:  מפת הרכבת התחתית של לונדון
 קואורדינטות:  51°36′25″N 0°02′03″E﻿ / ﻿51.606944°N 0.034167°E﻿ / 51.606944; 0.034167
 תחנות סמוכות:  Buckhurst Hill tube station, Roding Valley, סאות' וודפורד 
 מידע על התחנה
 סוג התחנה:  רכבת תחתית
 קווים העוברים בתחנה:  קו סנטרל
 נוסעים בשנה:  4.247 מיליון (2007)
  (למפת לונדון מוגדלת) קנט סארי ברקשייר בקינגהאם הרטפורדשייר אסקסתחנת הרכבת התחתית וודפורד(למפת לונדון רגילה) קנט סארי בר. בקי. הרטפורדשייר אסקסתחנת הרכבת התחתית וודפורד(למפת רובע רדברידג' רגילה) תחנת הרכבת התחתית וודפורד(למפת רובע רדברידג' מוגדלת) תחנת הרכבת התחתית וודפורד
 
תחנת הרכבת התחתית וודפורד היא תחנה ברכבת התחתית של לונדון בשכונת וודפורד ברובע רדברידג' בלונדון אשר באנגליה. התחנה משרתת את קו סנטרל ונמצאת באזור 4 בחלוקת האזורים של הרכבת התחתית של לונדון. באותו קו סנטרל, וודפורד נמצאת בין התחנות דרום וודפורד ובאקהורסט היל, וכמו כן משמשת כתחנה סופית בשלוחת וודפורד של קו סנטרל.